KUN ออกหุ้นกู้ 200 ลบ. ดอกเบี้ยสูง 6.90% ขายสถาบัน-รายใหญ่ 3-5 พ.ค.นี้
KUN ออกหุ้นกู้ 200 ลบ.อายุ 2 ปีครึ่ง ดอกเบี้ย 6.90% ขายสถาบัน-รายใหญ่ นำเงินใช้เป็นทุนซื้อที่ดินสำหรับพัฒนาโครงการในอนาคต รวมถึงใช้ชำระคืนหุ้นกู้ที่จะครบกำหนด และใช้เป็นเงินทุนหมุนเวียนในการพัฒนาโครงการ
KUN ออกหุ้นกู้ 200 ลบ.อายุ 2 ปีครึ่ง ดอกเบี้ย 6.90% ขายสถาบัน-รายใหญ่ นำเงินใช้เป็นทุนซื้อที่ดินสำหรับพัฒนาโครงการในอนาคต รวมถึงใช้ชำระคืนหุ้นกู้ที่จะครบกำหนด และใช้เป็นเงินทุนหมุนเวียนในการพัฒนาโครงการ
5 เม.ย. 2565

บริษัท วิลล่า คุณาลัย จำกัด (มหาชน) หรือ KUN เปิดเผยว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้มูลค่าไม่เกิน 200 ล้านบาท อายุ 2 ปี 6 เดือน อัตราดอกเบี้ยคงที่ 6.90% ต่อปี ชำระดอกเบี้ยทุก 3 เดือนตลอดอายุหุ้นกู้ โดยจะเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ในวันที่ 3, 5 พ.ค.65 ผ่าน บล.โกลเบล็ก ซึ่งเป็นผู้จัดการการจัดจำหน่ายหุ้นกู้
โดยมีอันดับความน่าเชื่อถือของบริษัทอยู่ที่ “BB” แนวโน้มอันดับเครดิต “Stable” โดยบริษัท ทริสเรตติ้ง จำกัด เมื่อ 24 ก.พ.2565
ทั้งนี้บริษัทมีวัตถุประสงค์ในการนำเงินที่ได้จากการเสนอขายหุ้นกู้ครั้งนี้ไปใช้เป็นเงินลงทุนซื้อที่ดินสำหรับพัฒนาโครงการในอนาคต จำนวน 97 ล้านบาทภายในเดือน ธ.ค.65, ชำระคืนหุ้นกู้ที่จะครบกำหนด จำนวน 90 ล้านบาทภายในเดือนต.ค.65 และใช้เป็นเงินทุนหมุนเวียนในการพัฒนาโครงการ จำนวน 13 ล้านบาทภายในปี 66